OpenLLM-France/wikimedia huggingface dataset:
# Schizothorax labiatus

Schizothorax labiatus és una espècie de peix d'aigua dolça de la família dels ciprínids i de l'ordre dels cipriniformes de l'l'Índia, el Nepal, el Pakistan, Afganistan i Tibet.
Els adults poden assolir els 30 cm de longitud.

## Referències

* ↑ Torres, Armi G. «Schizothorax labiatus (McClelland, 1842)» (en anglès). FishBase.
* ↑ Afzal Khan, Mohammad; Sabah, «Length-weight and length-length relationships for five fish species from Kashmir Valley» (en anglès). Journal of Applied Ichthyology, 29, 1, 01-02-2013, pàg. 283–284. DOI: 10.1111/j.1439-0426.2012.02061.x.
* ↑ Talwar, P. K.. Inland fishes of India and adjacent countries (en anglès). New Delhi: Oxford & IBH Pub. Co, 1991. ISBN 81-204-0639-7.
# Ignacio Oregui Goenaga

Ignacio Oregui Goenaga (Soraluze, Guipúscoa, 13 de març de 1913 - Vitòria, 28 de febrer de 1989) fou un veterinari i polític basc.

## Biografia

El 1932 funda Eusko Ikasle Batzan a Saragossa i el 1933 ingressa al Partit Nacionalista Basc. El 1934 es llicencià en veterinària a la Universitat de Saragossa.
Passa la guerra en zona basca, on fou tinent veterinari. Cau presoner el 1937 i és condemnat a 12 anys i un dia. El 1938 surt de la presó i se li prohibeix treballar de veterinari a Guipúscoa i Biscaia, raó per la qual es va establir a Zuia.
El 1941 ingressa de veterinari a Gopegi i el 1943 a Mungia (Navarra). Va ser professor de l'Escola Agrícola i Ramadera a Arcante i veterinari titular de Mungia. Treballà en la revista nacional d'agricultura i veterinària. Ha fet diverses ponències sobre ramaderia i inseminació artificial a Àlaba. A les eleccions generals espanyoles de 1977 fou escollit senador per Àlaba pel Front Autonòmic. A les eleccions municipals espanyoles de 1979 i 1983 fou escollit alcalde de Zuia. Simultàniament fou elegit president de l'Associació de Municipis Bascos-Euskadiko Udaleen Elkartea el 1981 i 1983. També fou elegit procurador a les Juntes Generals d'Àlaba a les Eleccions a les Juntes Generals del País Basc de 1987.

## Referències

* ↑ Fitxa del Senat En l'antiga pàgina del Senat hi havia un extracte biogràfic que ha desaparegut en reformes posteriors
* ↑ Iñaki Oregi Goenaga a l'Enciclopèdia Basca Auñamendi
* ↑ «Fitxa a les Juntes Generals d'Àlaba». Arxivat de l'original el 2016-08-17. [Consulta: 19 juny 2016].
# Sabí (poeta)

Sabí, en llatí Sabinus, fou un poeta amic i contemporani d'Ovidi, que menciona en dos passatges de les seves obres.
Va escriure respostes a sis de les anomenades Epistulae Herodium d'Ovidi. També Ovidi dona notícies de dues obres més una d'elles probablement un poema èpic de nom Trezè amb la vida i aventures de Teseu. Hauria viscut a la segona meitat del segle i aC i sembla que ja era mort l'any 15, ja que Ovidi, en un Epístola escrita aquell any, menciona la seva mort.

## Referències

* ↑ 1.Sabinus a: William Smith (editor), A Dictionary of Greek and Roman Biography and Mythology. Vol. III. Boston: Little, Brown & Comp., 1867, p.687-688
Viccionari
# San Tommaso in Formis

San Tommaso in Formis és una església situada en el barri Celi, de Roma en la via San Paolo della Croce. Està dedicada a sant Tomàs Apòstol.

## Història

Els orígens de l'església es remunten del segle x amb la seva primera menció feta pel papa Innocenci III el 1209 en la seva donació al monestir de l'Orde de la Santíssima Trinitat fundada per Joan de Mata, junt amb aquesta església el papa va donar també un hospici per acollir els pobres i els pelegrins. A la seva mort, Joan de Mata va ser enterrat en aquesta església, alguns anys després les seves restes van ser traslladades a Espanya. Des de 1380, l'església va ser progressivament abandonada fins al 1532 data de la primera restauració i el 1571, quan el papa Pius V torna a donar-la a l'orde trinitari a poc a poc van anar recuperant els terrenys i edificis perduts anteriorment.

## Arquitectura

L'església va ser completament reconstruïda el 1663 al costat de la vila | de la vil·la] Celimontana, i ha mantingut la seva forma fins a l'actualitat.
L'interior del temple consta d'una única nau i a l'altar s'allotja una pintura moderna realitzada per Aronne del Vecchio, representant Gesù che invia san Juan de Mata. Els set vitralls de l'església són de data de l'any 2000 i obra de Samuele Pulcini.

## Bibliografia

* Mariano Armellini, Le chiese di Roma dal secolo IV al XIX, Roma 1891 (italià)
* Christian Hulsen, Le chiese di Roma nel Medio Evo, Firenze 1927 (italià)
* C. Rendina, Le Chiese di Roma, Newton & Compton Editori, Milano 2000, p. 359 (italià)

## Enllaços externs

             A Wikimedia Commons hi ha contingut multimèdia relatiu a: San Tommaso in Formis
# André Dierickx

André Dierickx (Oudenaarde, 29 d'octubre de 1946) és un ciclista belga, ja retirat, que fou professional entre 1969 i 1981. El 1968, com a ciclista amateur, va disputar la cursa en línia dels Jocs Olímpics d'Estiu de Ciutat de Mèxic, que finalitzà en dinovena posició. Durant la seva carrera esportiva aconseguí més de 100 victòries, destacant la Volta a Luxemburg de 1971, la Volta a Bèlgica de 1978, la Fletxa Valona de 1973 i 1975 i el Campionat de Zúric de 1973.

## Palmarès

* 1968
** Vencedor de 2 etapes a la Volta a Bèlgica amateur
** Vencedor d'una etapa a la Volta a Limburg amateur
* 1969
** 1r al Gran Premi Marcel Kint
** Vencedor d'una etapa al Tour de Romandia
* 1970
** 1r al Gran Premi Pino Cerami
** 1r a la Nokere Koerse
** 1r a la Fletxa costanera
** 1r a la Gullegem Koerse
* 1971
** 1r de la Volta a Luxemburg i vencedor d'una etapa
** 1r del Tour de l'Oise i vencedor d'una etapa
** 1r al Gran Premi de Denain
** 1r al Circuit de Houtland
** Vencedor de 2 etapes del Dauphiné Libéré
* 1972
** Vencedor d'una etapa a la París-Niça
** Vencedor d'una etapa a la Volta a Bèlgica
* 1973
** 1r a la Fletxa Valona
** 1r al Campionat de Zúric
* 1974
** 1r a Le Samyn
** 1r al Gran Premi de la vila de Zottegem
* 1975
** 1r a la Fletxa Valona
** 1r al Gran Premi del cantó d'Argòvia
** 1r al Gran Premi de Valònia
* 1978
** 1r a la Volta a Bèlgica
* 1979
** Vencedor d'una etapa a la Volta a Suïssa

### Resultats al Tour de França

* 1972. Abandona (8a etapa)
* 1974. 55è de la classificació general
* 1979. Abandona (16a etapa)

### Resultats al Giro d'Itàlia

* 1973. 40è de la classificació general

## Referències

* ↑ «DIERICKX André». [Consulta: 18 novembre 2022].
* ↑ ONLUS®, Museo del Ciclismo Associazione Culturale. «Museo del Ciclismo - André DIERICKX» (en italià). [Consulta: 18 novembre 2022].
* ↑ «Palmarès d'André Dierickx (Bel)». [Consulta: 18 novembre 2022].

## Enllaços externs

* Fitxa d'André Dierickx a sitiodeciclismo.net
# Nombre 181

El nombre 181 (CLXXXI) és el nombre natural que segueix el nombre 180 i precedeix el nombre 182. La seva representació binària és 10110101, la representació octal 265 i l'hexadecimal B5. És un nombre primer; altres factoritzacions són 1×181.
Es pot representar com la suma de cinc nombres primers consecutius: 29 + 31 + 37 + 41 + 43 = 181.

## Referències

* ↑ «Properties of the number 181» (en anglès). [Consulta: 26 juliol 2021].
* ↑ «Nombres primers, nombres misteriosos, nombres meravellosos». Agrupació Astronòmica d'Osona. [Consulta: 17 abril 2022].
# Serra dels Tossals

La Serra dels Tossals és una serra situada al municipi de Capolat (Berguedà) per bé que el seu extrem més occidental i, alhora la seva màxima elevació es troba a la frontera amb el municipi de Navès (Solsonès). Aquesta elevació màxima és al Tossal de Vilella on s'assoleixen els 1.526,6 metres.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Camille Chautemps

Camille Chautemps (París, 1 de febrer de 1885 - Washington DC, 1 de juliol de 1963) fou un polític radical francès de la Tercera República, tres vegades president del Consell (Primer Ministre).

## Formació

Després d'obtenir la llicenciatura a la facultat de Dret, inicià una llarga carrera política, es va convertir en alcalde de Tours, el 1912, i fou diputat radical el 1919. Entre 1924 i 1926, se situà en el centreesquerra, participà en els governs de coalició d'Édouard Herriot, Paul Painlevé i Aristide Briand, i es va convertir en President del Consell breument el 1930. De nou en els governs de centreesquerra en 1932-1934, va exercir com a ministre de l'Interior, i es va convertir en Primer Ministre de nou el novembre de 1933. Va renunciar als seus càrrecs el gener de 1934 com a resultat del cas Stavisky. Al govern popular de Léon Blum, del Front de 1936, Chautemps va ser ministre d'Estat, i després va succeir Blum al capdavant del govern, des del juny 1937 fins a març 1938.
Seguint el programa del Front Popular, va nacionalitzar els ferrocarrils i creà la SNCF. Va presentar la renúncia poc abans de l'Anschluss, i va servir d'abril de 1938 a 1940 com a vicepresident del Consell en els governs d'Édouard Daladier i Paul Reynaud. Com a membre del gabinet el 1940, va ser un dels primers a suggerir la rendició de França a l'Alemanya nazi. Tenia un ministeri en el govern de Vichy, però va trencar amb el govern de Philippe Pétain després d'arribar als EUA en missió oficial. Va viure als EUA durant la major part de la resta de la seva vida. Després de la Segona Guerra Mundial, un tribunal francès el va condemnar en absència per col·laborar amb l'enemic.

## Referències

* ↑ Baquiast, Paul. La Troisième République: 1870-1940 (en francès). L'Harmattan, 2002, p. 127-130.
# Ignacio Pastor Alemañ

Ignacio "Nacho" Pastor Alemañ (Elx, 3 d'abril de 2000) és un futbolista valencià que juga com a defensa central pel CF Lorca Deportiva, cedit per l'Elx CF.
Pastor va ingressar al planter de l'Elx CF el 2011, procedent de la SCD Intangco. Promocionat a l'Elx Club de Futbol Il·licità el juliol de 2019, va debutar com a sènior el 25 d'agost, com a titular, en un empat 1–1 a Tercera Divisió contra l'Atzeneta UE.
Pastor debutà amb el primer equip l'11 de gener de 2020, jugant els 90 minuts en una derrota per 2–1 a fora contra el Yeclano Deportivo, en la Copa del Rei de futbol 2019–20. El seu debut com a professional va passar onze dies més tard, quan inicià el partit en un empat 1–1 a casa contra l'Athletic Club, tot i que finalment l'equip perdé en la tanda de penals.
El 5 d'octubre de 2020, Pastor fou cedit al CF Lorca Deportiva, de Segona Divisió B, per un any.

## Referències

* 1 2 «Nacho». Top Value. Arxivat de l'original el 19 de febrer 2020. [Consulta: 19 febrer 2020].
* ↑ «FILIAL | El Ilicitano arranca mañana con un bloque consolidado y cuatro incorporaciones» (en castellà). Elche CF, 16-07-2019. [Consulta: 19 febrer 2020].
* ↑ «El Elche Ilicitano salva un punto en el tramo final» (en castellà). Pasión Franjiverde, 25-08-2019. Arxivat de l'original el 19 de febrer 2020. [Consulta: 19 febrer 2020].
* ↑ «El Elche rompe la racha de La Constitución y apea al Yeclano» (en castellà). Diari AS, 11-01-2020. [Consulta: 19 febrer 2020].
* ↑ «El Athletic se agarra a la Copa en los penaltis» (en castellà). Marca, 22-01-2020. [Consulta: 19 febrer 2020].
* ↑ «Nacho Pastor, cedido al Lorca Deportiva» (en castellà). Elche CF, 05-10-2020. [Consulta: 5 octubre 2020].

## Enllaços externs

* Ignacio Pastor Alemañ a BDFutbol
* Ignacio Pastor Alemañ a La Preferente (castellà)
* Ignacio Pastor Alemañ, Fitxa a Soccerway
# Amaknak

L'illa Amaknak (en anglès Amaknak Island o Umaknak Island; en aleutià Amaxnaẋ) és una petita illa que es troba a la badia d'Unalaska, al nord-est d'Unalaska, al grup de les illes Fox de les illes Aleutianes, al sud-est d'Alaska.
El Dutch Harbor o port d'Unalaska es troba en aquesta illa, de poc més de 8,5 km² de superfície.
La seva població era de 2.524 habitants segons el Cens dels Estats Units del 2000, sent la més poblada de totes les illes Aleutianes. Prop del 59% de la població de la ciutat d'Unalaska es troba en ella.

## Referències

* ↑ Bergsland, K. (1994). Aleut Dictionary. Fairbanks: Alaska Native Language Center

## Enllaços externs

* Amaknak Island a USGS (anglès)
# Sadir Japarov

Sadir Nurgojoevich Japarov, conegut com a Sadir Japarov o Sadir Zhaparov (en kirguís: Садыр Нургожоевич Жапаров; Keng-Suu, rayon de Tüp, oblast d'Issyk-Kul, República Socialista Soviètica del Kirguizstan, 6 de desembre de 1968) és un polític kirguís, primer ministre del país entre el 2020 i 2021, i president des del gener del 2021.
Japárov va exercir com a primer ministre del Kirguizstan des del 6 d'octubre fins al 14 de novembre de 2020, després de la renúncia de Kubatbek Boronov. Des del 15 d'octubre fins al 14 de novembre de 2020 va exercir a més com a president interí del Kirguizstan, després de la renúncia de Sooronbay Jeenbekov. Després de guanyar les eleccions del 10 de gener del 2021, es convertí en el president del Kirguistan.

## Referències

* ↑ Mas Collet, Josep Maria «Una revolta popular treu de la presó un líder opositor i el fa president del Kirguizistan». CCMA, 16-10-2020 [Consulta: 21 novembre 2021].
* 1 2 Trapero, Luisa «Sadyr Japárov gana las presidenciales en Kirguistan». Euro News, 10-01-2021 [Consulta: 23 gener 2021].
* ↑ Aragonés, Gonzalo «Sadir Japárov, una revolución entre la cárcel y la presidencia». La Vanguardia, 24-10-2020 [Consulta: 23 gener 2021].
* ↑ Ortiz de Zárate, Roberto. «Sadyr Japárov». Centre d'Estudis i Documentació Internacionals a Barcelona (CIDOB). [Consulta: 23 gener 2021].
* ↑ «Sadyr Japarov nominated for Prime Minister». Akipress [Consulta: 23 gener 2021].
* ↑ «Kyrgyz parliament votes to appoint Sadyr Japarov as prime minister». TASS. Russian News Agency, 06-10-2020 [Consulta: 23 gener 2021].
* ↑ Merz, Theo «Ex-prisoner Sadyr Japarov confirmed as Kyrgyzstan president This article is more than 3 months old Nationalist politician jailed for kidnapping to lead country until elections next year». The Guardian, 16-10-2020 [Consulta: 23 gener 2021].
# San Vero Milis

San Vero Milis (en sard, Sant 'Eru) és un municipi italià, dins de la província d'Oristany. L'any 2007 tenia 2.525 habitants. Es troba a la regió de Campidano di Oristano. Limita amb els municipis de Baratili San Pietro, Milis, Narbolia, Riola Sardo, Seneghe, Tramatza i Zeddiani.

## Administració

Llista d'alcaldes :
| Període | Identitat | Partit |
| 2005- | Antonio Chessa | Llista cívica |
# Antoni Maria Llopis Galofré

Antoni Maria Llopis Galofré fou un empresari químic i polític català. El gener de 1946 fou nomenat pel ministre de la governació Alberto Martín Artajo president de la Comissió Gestora de la Diputació de Barcelona, càrrec que ocupà fins a abril de 1949. Alhora fou procurador en Corts a les eleccions de 1946. La seva capacitat de maniobra política, però, era nul·la, ja que tota l'activitat era fiscalitzada pel governador civil Eduardo Baeza y Alegría. Durant el seu mandat formà una comissió encarregada de traslladar al ministre Martín Artajo l'oposició de la Diputació al projecte de Llei de Bases de Règim Local perquè ocasionava un descens important dels seus ingressos econòmics.
Representant dels sector industrial català, fou també president de la Cambra d'Indústria de la Cambra Oficial de Comerç, Indústria i Navegació de Barcelona de 1944 a 1954. Va formar part de la Comissió per a solucionar el conflicte de la vaga de tramvies de 1951.

## Referències

* ↑ Fitxa del Congrés dels Diputats
* ↑ Biografia al web de la Diputació
* ↑ «Presidents de la Cambra de Comerç». Arxivat de l'original el 2016-03-04. [Consulta: 22 abril 2012].
* ↑ Tranvías y conflictividad social en Barcelona (marzo de 1951). Actitudes políticas y sociales de una huelga mítica Arxivat 2012-04-12 a Wayback Machine. per Gemma Ramos Ramos
# Norman Catherine

Norman Catherine (East London, Sud-àfrica-1949) és un artista sud-africà. Va estudiar a l'escola d'art East London Technical College Art School entre 1967 i 1968. El 1969, Catherine va fer la primera exposició individual que va incloure pintures sobre fusta, ossos, cables i una sèrie d'objectes trobats. La seva obra ha patit des d'aleshores diverses metamorfosis, des de les pintures immaculades dels anys 70 realitzades amb aerògraf, als treballs de tècnica mixta, frenètics i plens de rituals alhora, de principi i mitjans dels anys 80; les escultures fetes amb cables i llaunes de final del 80 i les pintures primitives-futuristes de principi del 90, que van servir de llavor per al seu bestiari antropomòrfic. Al llarg dels seus trenta anys de treball, les imatges característiques de Catherine han inclòs formes rodones tan aviat còmiques com de malson, recollides en colors descarats. La idiosincràsia de la seva visió, una combinació de cinisme i humor exuberant, així com la utilització innovadora de materials d'ús diari, li ha assegurat un lloc en la primera línia de l'art contemporani sud-africà.

## Referències

* ↑ «Norman Catherine». web. Centre de Cultura Contemporània de Barcelona (CC-BY-SA via OTRS). [Consulta: 10 març 2016].
# Serrat Xiroi

El Serrat Xiroi és una muntanya de 742 metres que es troba al municipi d'Olius, a la comarca catalana del Solsonès.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Callahan (Florida)

Callahan és un poble al Comtat de Nassau (Florida). Segons el cens del 2000 tenia 962 habitants.

## Demografia

Segons el cens del 2000, Callahan tenia 962 habitants, 411 habitatges, i 256 famílies. La densitat de població era de 279,3 habitants per km².
Dels 411 habitatges en un 33,6% hi vivien nens de menys de 18 anys, en un 37% hi vivien parelles casades, en un 20,7% dones solteres, i en un 37,5% no eren unitats familiars. En el 32,6% dels habitatges hi vivien persones soles el 16,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,95.
Per edats la població es repartia de la següent manera: un 28,4% tenia menys de 18 anys, un 12,4% entre 18 i 24, un 25,5% entre 25 i 44, un 20,9% de 45 a 60 i un 12,9% 65 anys o més.
L'edat mediana era de 33 anys. Per cada 100 dones de 18 o més anys hi havia 74,9 homes.
La renda mediana per habitatge era de 25.234 $ i la renda mediana per família de 32.167 $. Els homes tenien una renda mediana de 27.422 $ mentre que les dones 23.036 $. La renda per capita de la població era de 14.710 $. Entorn del 14,8% de les famílies i el 21,9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Callahan». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 2 agost 2010].
* ↑ «Geographic Comparison Table- Callahan». American Fact Finder. Oficina del Cens dels Estats Units, 12-01-2010.
# Icci (pretor)

* No s'ha de confondre amb Icci (gal).
Icci (en llatí Iccius) va ser un magistrat romà del segle i aC.
Va ser nomenat pretor l'any 44 aC per influència de Marc Antoni, abans de la sortida d'aquest cap a la província de la Gàl·lia Cisalpina al novembre d'aquell any. Li va correspondre la província de Sicília.

## Referències

* ↑ [https://quod.lib.umich.edu/m/moa/ACL3129.0002.001/569?rgn=full+text;view=image;q1=IcciusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 559. ]
# Amal Clooney

Amal Clooney (àrab: أمل علم الدين كلوني) (Beirut, 3 de febrer de 1978), nascuda Amal Alamuddin, és una advocada britànica d'origen libanès especialitzada en dret internacional i drets humans. Representa entre d'altres a Julian Assange, fundador de WikiLeaks, Iúlia Timoixenko, ex-primera ministra d'Ucraïna o el periodista Mohamed Fahmy. També ha treballat per a les Nacions Unides com a assessora de Kofi Annan o Ben Emmerson en investigacions sobre la Guerra Civil siriana o contra-terrorisme i ha sigut professora de dret a la Universitat de Colúmbia. S'ha destacat, entre d'altres, per la defensa de les víctimes de crims de guerra perpetrats per Estat Islàmic.
Clooney i Alamuddin es van comprometre el 28 d'abril de 2014, havent-se conegut quan ella actuava per al govern de Grècia en suport del retorn dels Marbres d'Elgin que estan al Museu Britànic i ell promocionava Monuments men, i es van casar oficialment el 27 de setembre de 2014 a Venècia, oficiant l'amic de Clooney, Walter Veltroni, antic alcalde de Roma. El 6 de juny de 2017, Amal va donar a llum una filla, Ella, i un fill, Alexander. Juntament amb el seu marit, l'actor George Clooney, va fundar la Clooney Foundation for Justice dedicada a diverses tasques humanitàries.
El setembre de 2021, el Tribunal Penal Internacional (CPI) va nomenar Amal Clooney com a assessora especial per al conflicte sudanès a Darfur.

## Referències

* ↑ Kingsley, Patrick «Amal Clooney calls on Egypt to release journalist Mohamed Fahmy» (en anglès). The Guardian, 06-11-2014. ISSN: 0261-3077.
* ↑ «Amal Clooney Returns to Columbia Law to Teach International Human Rights Law» (en anglès). Arxivat de l'original el 2019-11-09. [Consulta: 28 gener 2019].
* ↑ «Exclusive: Amal Clooney to represent ISIS survivor Nadia Murad and victims of Yazidi genocide» (en anglès), 09-06-2016. Arxivat de l'original el 2017-12-17. [Consulta: 28 gener 2019].
* ↑ Squires, Nick. «George Clooney 'to be married by ex-Rome mayor'» (en anglès), 15-09-2014. Arxivat de l'original el 2022-01-10. [Consulta: 27 setembre 2014].
* ↑ «George and Amal Clooney Welcome Son Alexander and Daughter Ella» (en anglès). People, 06-06-2017.
# Samovolievka

Samovolievka (en rus: Самовольевка) és un poble de la República de Mordòvia, a Rússia, segons el cens del 2010 tenia vuit habitants. Es troba a la vora del riu Mokxa, a 8 km al sud de Kovílkino.

## Referències

* ↑ И. К. Инжеватов. Топонимический словарь Мордовской АССР. Мордовское книжное издательство, 1987.
# Papamosques pit-rogenc

El papamosques pit-rogenc (Ficedula dumetoria) és una espècie d'ocell de la família dels muscicàpids (Muscicapidae). Es troba a Brunei, Indonèsia, Malàisia i Tailàndia. El seu hàbitat natural són els boscos tropicals i subtropicals de frondoses humits de les terres baixes i de l'estatge montà. El seu estat de conservació es considera de risc mínim.
L'antiga subespècie Ficedula dumetoria riedeli se sol considerar ara com una espècie separada: el papamosques de les Tanimbar (Ficedula riedeli).

## Referències

* ↑ Fundació Barcelona Zoo; Institut Català d’Ornitologia; TERMCAT, Centre de Terminologia. «papamosques pit-rogenc». Diccionari dels ocells del món. TERMCAT. [Consulta: 15 juliol 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 708. ISBN 978-84-16728-37-4.
* ↑ BirdLife International. «Rufous-chested Flycatcher. Ficedula dumetoria» (en anglès). Llista Vermella d'Espècies Amenaçades de la UICN. Unió Internacional per a la Conservació de la Natura, 2017. [Consulta: 15 juliol 2022].